cyanic-selkie/wikianc huggingface dataset:
Testosteroni
Testosteronin eritys tapahtuu miehillä enimmäkseen kiveksissä ja naisilla munasarjoissa ja lisämunuaisissa. Testosteronituotanto alkaa jo sikiökauden alussa. Syntymän jälkeen pojalla on muutaman kuukauden ajan melkein aikuisen miehen testosteronitaso, kunnes se laskee lapsuuden ajaksi matalammalle tasolle. Murrosiässä pojan testosteronitaso nousee aikuistasolle. Noin 30-vuotiaasta asti taso laskee prosentin vuodessa, mutta useimmilla vanhoillakin miehillä on yhä normaalin rajoissa olevat tasot.
Testosteronilla on laaja vaikutusten kirjo. Se aiheuttaa sikiövaiheessa aivojen maskulinisoitumisen ja murrosiässä kehon miehistymisen. Testosteroni myös kasvattaa luu- ja lihasmassaa, vähentää rasvakudosta ja lisää punasolujen tuotantoa. Testosteronilla on useimmista hormoneista poiketen myös psyykkisiä vaikutuksia, ja se ohjaa monin tavoin miehille tyypillisenä pidettyä käyttäytymistä. Testosteroni voimistaa muun muassa energisyyttä ja dominoivaa käyttäytymistä.
Synteesi
thumb|400px|Testosteronin biosynteesi ja edelleen [[5α-reduktaasin vaikutuksesta dihydrotestosteroniksi.]] Testosteroni on steroidihormoni ja androgeeni eli mieshormoni. Se saa alkunsa kolesterolista, jonka Leydigin solut pilkkovat ja muokkaavat testosteroniksi usean välivaiheen kautta. Lisäreaktiossa testosteronista voi muodostua voimakkaampaa androgeenia dihydrotestosteronia sekä naissukuhormoni estradiolia.
Miehen testosteronista 95 prosenttia muodostuu kiveskudoksen Leydigin soluissa. Loppuosa muodostuu lisämunuaisten kuorikerroksessa. Osa testosteronista kulkeutuu siementiehyisiin stimuloimaan siittiöntuotantoa. Osa erittyy verenkiertoon ja kulkeutuu muualle elimistöön.
Naisen verenkierron testosteronipitoisuus on noin 10 prosenttia miehen tasosta. Naisen testosteronista puolet muodostuu lisämunuaisessa ja puolet munasarjassa.
Sikiökausi
Sikiön testosteronipitoisuuksia ei kyetä mittaamaan luotettavasti eettisellä tavalla. Tämän vuoksi testosteronin määrän vaikutuksia sikiön kehitykseen ei pystytä tutkimaan mittaamalla niitä suoraan sikiöstä.
Pojilla
Poikasikiön kivekset alkavat tuottaa testosteronia sikiökauden kolmannella kuukaudella. Testosteronia alkaa kehittyä Leydigin soluissa, ja sen säätelystä pitää huolen istukkaperäinen istukkagonadotropiini. Testosteronin vaikutuksesta ulkoiset ja sisäiset sukupuolielimet maskulinisoituvat ja kasvavat miespuolisiksi. Ilman testosteronia ne kehittyisivät automaattisesti naispuolisiksi. Ulkoisten sukupuolielinten eli siittimen ja kivespussin täydelliseen maskulinisoitumiseen tarvitaan lisäksi se, että testosteroni muuttuu paikallisesti voimakkaammaksi androgeeniksi, 5α-Dihydrotestosteroniksi (5α–DHT). Kivekset laskeutuvat sikiökauden lopulla vatsaontelosta kivespussiin testosteronin ja insuliinin kaltaisen tekijä 3:n yhteisvaikutuksesta. Jos XY-kromosominen sikiö ei altistu riittävästi testosteronille, hänellä saattavat olla syntyessään epätäydellisesti maskulinisoituneet sukupuolielimet.
Testosteroni maskulinisoi sikiön aivot ja herkistää monet kudokset, kuten lihakset, reagoimaan testosteroniin myöhemmällä iällä.
Tytöillä
Jos kaksosista toinen on poika ja toinen tyttö, tyttö altistuu kohdussa veljensä testosteronille. Tämän tarkkoja vaikutuksia ei tunneta, mutta tällaiset tytöt menestyvät tilastollisesti elämässään hiukan huonommin kuin muut kaksostytöt. Sikiöaikana suuren testosteronialtistuksen saaneilla tytöillä saattaa olla tavallista enemmän maskuliinisia piirteitä.
Vauvaikä
Pojan synnyttyä hänen testosteronituotantonsa voimistuu välittömästi ja pysyy korkeana kolmesta kuuteen kuukautta. Tätä vaihetta kutsutaan minipuberteetiksi, ja sen aikana poikalapsen verenkierron testosteronipitoisuus on lähes aikuisen miehen tasolla. Näiden kuukausien aikana sukupuolielinten erilaistuminen ja kehitys saatetaan loppuun, jos se oli jäänyt kesken. Vatsaonteloon jääneet kivekset laskeutuvat, kivekset ja siitin kasvavat kokoa, ja poikalapsi kasvaa nopeammin kuin tyttölapsi. Joskus pojalla esiintyy aknea. Siittiöitä ei pojan kiveksissä kuitenkaan vielä synny, koska sitä säätelevät Sertolin solut eivät vielä reagoi testosteroniin.
Pojilla
Minipuberteetin jälkeen pojan testosteronituotanto on lähes täysin pysähdyksissä usean vuoden ajan. Murrosiän lähestyessä lapsen hypotalamus, aivolisäke ja kivekset aktivoituvat uudelleen, aluksi yöllä ja sitten vuorokauden ympäri. Käynnistyy gonadotropiinieritys, mikä aktivoi kivesten testosteronituotannon. Sertoilin solujen kypsyttyä kivekset alkavat tuottaa siittiöitä.
Pojan kivekset alkavat kasvaa keskimäärin 11,5 vuoden iässä. Sitä seuraavat monet muut muutokset, kuten kasvupyrähdys ja äänen madaltuminen.
Tytöillä
Lisämunuaisen erittämä testosteroni aiheuttaa murrosiän alussa tytöille karvankasvun häpyalueella ja kainaloissa sekä hien hajun muuttumisen. Munasarjojen testosteronituotanto ja kuukautiset alkavat vähän myöhemmin.
Aikuisikä
thumb|Naisten (vas.) ja miesten (kesk.) testosteronin normaalit tasot. Ruksilla on merkitty nainen, jolla on jokin testosteronitasoa nostava häiriö.
Miehillä
Miehen verenkierrossa testosteronia on litrassa 10–30 nanomoolia eli 3–10 mikrogrammaa. Kiveskudoksessa testosteronia on vereen nähden satakertainen määrä. Verenkierron testosteronista suurin osa, 98 prosenttia, on sitoutunut proteiineihin, eikä se ole biologisesti aktiivista. Vain 1–2 prosenttia verenkierron testosteronista on sitoutumatonta ja biologisesti aktiivista.
Naisilla
Naisten normaalina pidetty testosteronitaso kuukautiskierron 5.–8. vuorokautena on 0,6–2,1 nanomoolia litrassa.
Fyysiset vaikutukset
thumb|upright|left|Testosteronin näkyvimpiä fyysisiä vaikutuksia aikuisessa miehessä ovat lihasmassan kasvu, rasvamassan väheneminen, parrankasvu ja kaljuuntuminen. Testosteroni kiinnittyy androgeenireseptoreihin, jotka kulkeutuvat solulimasta tumaan ja muuttavat siellä geenien aktiivisuutta eli ilmentymistä. Testosteroni vaikuttaa eri puolilla elimistöä monin erilaisin tavoin. Sikiökaudella testosteroni saa aikaan pojan sukuelinten erilaistumisen. Syntymän jälkeen testosteroni stimuloi jo erilaistuneiden elinten kasvua ja toimintaa. Miehen elimistön jatkuva testosteronialtistus ylläpitää kaikkia niitä toimintoja, jotka eroavat naisesta.
Testosteronin anabolisia vaikutuksia ovat esimerkiksi kasvupyrähdys, lihasten kasvu, ruumiinrakenteen ja kasvonpiirteiden miehistyminen, äänen madaltuminen äänenmurroksessa, miestyyppinen karvoitus, hiki- ja talirauhasten toiminta, miestyypillinen anabolinen aineenvaihdunta, siittiöntuotanto sekä ihon kollageenin lisääntyminen ja paksuuntuminen.
Aikuisella miehellä testosteroni säätelee siittiöntuotannon lisäksi erektiota ja siemensyöksyä, miestyyppistä karvoitusta ja kaljuuntumista sekä aivolisäkkeen gonadotropiinierityksen takaisinkytkentää. Testosteroni myös kasvattaa aikuisella miehellä lihasmassaa ja vähentää rasvamassaa, ylläpitää luumassaa ja ehkäisee luukatoa sekä nostaa hemoglobiinitasoa. Testosteronin fyysistä suorituskykyä kiistatta parantava vaikutus on sen taustalla, että naiset saavat kilpailla omissa urheilusarjoissaan.
Testosteroni heikentää solutason immuunijärjestelmää, minkä vuoksi miehet saavat herkemmin infektioita ja heidän haavansa paranevat hitaammin. Toisaalta miehen heikompi immuunijärjestelmä suojaa miehiä autoimmuunisairauksilta kuten reumalta.
Aivojen maskulinisoituminen
Testosteroni aiheuttaa sikiön aivojen maskulinisoitumisen. Tämän seurauksena jo pikkulapsissa näkyy selkeät sukupuolierot käyttäytymisessä ja leikeissä. Myöhemmässä elämässä testosteronin muokkaamien aivojen sukupuolierot näkyvät myös ammatinvalinnassa. Maskulinisoituneiden aivojen ääritapauksena pidetään autismia, joka myös on miehillä kaksi tai kolme kertaa yleisempää kuin naisilla.
Testosteronin ratkaiseva vaikutus yksilön maskuliinisuuteen niin keholtaan kuin mieleltäänkin voidaan havaita ihmisistä, jotka ovat geneettisesti miehiä (XY-kromosomit) mutta joilla on mutaation johdosta androgeeni-insensitiivisyyssyndrooma (AIS). Jos tila on täydellinen, näiden henkilöiden keho ei reagoi lainkaan testosteroniin. Tällaiset ihmiset kehittyvät Y-kromosomistaan huolimatta yksinomaan testosteronitilansa seurauksena täysin naisellisiksi paitsi keholtaan, sisäisiä sukupuolielimiään lukuun ottamatta, myös psykologialtaan, sillä heitä ei pysty psykologisissa testeissä erottamaan muista naisista.
Seksuaalisuus
Testosteronilla on voimakas vaikutus miehen seksuaaliseen käyttäytymiseen. Testosteroni pitää yllä aivojen limbisen järjestelmän toimintoja, jotka säätelevät tunteita, motivaatiota ja kiihottumista. Miehen sukuvietti eli libido onkin erityisen herkkä testosteronin vaikutuksille. Kun testosteronin puutteesta kärsivälle miehelle annetaan testosteronia, hän alkaa ajatella enemmän seksiä, eli hänen sukuviettinsä voimistuu. Lisätestosteroni ei kuitenkaan lisää sellaisen miehen haluja, jolla on jo terve testosteronin taso.
Miehen sukuviettiä ylläpitää tasainen ja riittävä määrä testosteronia. Seksuaaliset herätteet sen sijaan aiheutuvat testosteronin lyhytaikaisemmista nousuista perustasosta. Miehen testosteronitaso nousee hänen katsoessaan esimerkiksi seksuaalisesti stimuloivaa videota, mutta pelkkä seksin ajattelu ei riitä siihen. Miehen testosteronitaso voi nousta myös sosiaalisessa kontaktissa, ja esimerkiksi naisen vaatekappaleen tuoksu ennen tämän ovulointia nostaa miehen testosteronia. Myös pidempiaikaisen seksistä pidättäytymisen jälkeen miehen testosteronitaso nousee seksuaalikontaktin odotuksessa.
Miehillä, joilla on korkea testosteronitaso, on elinaikanaan enemmän seksikumppaneita kuin matalan testosteronin miehillä. Emeritusprofessori Ilpo Huhtaniemen mukaan korkea testosteronitaso auttaa kumppanin saamisessa, mutta vakinaisessa parisuhteessa testosteronia ei tarvita, ja perheenisillä ei yleensä ole korkeaa testosteronitasoa.
Dominointi, aggressio, pelottomuus ja energisyys
Testosteroni lisää itseluottamusta, energisyyttä ja optimismia, mitkä näkyvät esimerkiksi matalampana kynnyksenä riskien ottamiseen. Korkea testosteronitaso tekee miehistä myös vähemmän pelokkaita.
Testosteroni ei tee rauhallisesta ihmisestä aggressiivista, mutta jos on taipumusta aggressioon, testosteroni voimistaa sitä. Testosteroni lisää taipumusta dominoivaan käyttäytymiseen, mutta sekä dominoiva käyttäytyminen että suuttumus myös lisäävät testosteronin määrää.
Muisti ja avaruudellinen hahmottaminen
Tutkimuksissa on havaittu, että korkeammat veren testosteronipitoisuudet ovat miehillä yhteydessä parempaan näkömuistiin ja sanalliseen muistiin.
Vaikutukset naisilla
Testosteronia on aikuisen naisen verenkierrossa keskimäärin kymmenesosa miehen veren pitoisuudesta. Naisilla on testosteronia viisi kertaa enemmän kuin naishormoni estrogeenia, mutta sen vaikutus on pienempi, koska estrogeenireseptori on paljon herkempi kuin testosteronireseptori.
Murrosiän alussa lisämunuaisen erittämä testosteroni aiheuttaa tytölle karvankasvun häpyalueella ja kainaloissa sekä hien hajun muuttumisen. Vähän myöhemmin alkaa myös munasarjojen testosteronituotanto ja kuukautiset.
Testosteroni ylläpitää naisen libidoa eli sukuviettiä. Jos naisen testosteronituotanto lakkaa, myös hänen seksuaaliset halunsa hiipuvat. Testosteronilisä voimistaa naisen seksualisuutta, mutta ei saa heteronaista kiinnostumaan seksuaalisesti naisista.
Naisiin testosteronin kohoamisella esimerkiksi rakastumisen aikana on päinvastainen vaikutus kuin miehiin, sillä se tekee heistä tavallista kiltimpiä. Vuonna 2009 julkaistussa tutkimuksessa testosteroni sai naiset myös tekemään oikeudenmukaisempia tarjouksia vastapuolilleen.
Testosteronilisiä nauttivista naisurheilijoista tulee pelottomampia, ja heidän empaattisuutensa vähenee.
Munasarjojen monirakkulaoireyhtymässä munasarjat tuottavat suuria määriä testosteronia. Tämä johtaa esimerkiksi voimakkaaseen karvankasvuun, mutta ei kuitenkaan esimerkiksi lihasvoiman kasvuun tai seksihalujen lisääntymiseen. Ylimääräiseen mieshormonituotantoon johtavaa lisämunuaisen liikakasvua sairastavat tytöt selviytyvät muita tyttöjä paremmin avaruudellista hahmottamista vaativista tehtävistä.
Vaikuttavia tekijöitä
Kova fyysinen tai psyykkinen stressi vähentää testosteronin tuotantoa. Alkoholin nauttiminen kiihdyttää aluksi testosteronin tuotantoa, mutta jos juominen on humalahakuista, testosteronintuotanto kääntyy miehillä laskuun. Miespuolisilla alkoholisteilla on alentunut testosteronin tuotanto, naispuolisilla taas voimistunut. Myös tupakointi ja ylipaino vähentävät testosteronin tuotantoa. Liikunta lisää sitä. Yli 30:n painoindeksi laskee testosteronia tyypillisesti 20 prosentilla. Juoksulenkki lisää testosteronia mutta maraton ja ylikunto laskevat sitä. Myös laihduttaminen saattaa vähentää testosteronin tuotantoa.
Veren alhainen D-vitamiinipitoisuus saattaa vähentää elimistön testosteronintuotantoa.
Testosteronin vajaus miehillä
Testosteronin vajauksen ensimmäinen tuntomerkki on seksuaalisten ajatusten väheneminen eli libidon heikkeneminen. Toinen on aamuerektion heikkeneminen ja kolmas yhdyntäerektion heikkeneminen. Seksuaalisen halun määrä on herkin testosteronivajeen mittari. Testosteronilisä ei kuitenkaan lisää haluja, jos vajetta ei ole. Puolet potilaista, joille määrätään hormonihoitoa, lopettaa sen kesken, koska vaikutuksia ei ole. Tällöin kyse onkin jostain muusta kuin testosteronivajeesta.
Ensisijainen testosteronivajeen hoitokeino ovat painonpudotus, kunnon parantaminen ja perussairauksien hyvä hoito. Hormonihoito saattaa lamauttaa kivesten oman tuotannon, joten sitä ei pidä tehdä turhaan.
Testosteronin vajaatuotanto on entistä yleisempi ja vakavampi ongelma myös nuorilla miehillä. Sen oireena voivat olla esimerkiksi voimattomuus, väsymys ja alakulo. Länsimaisten miesten testosteronitasot ovat laskeneet. Tärkeänä syynä pidetään altistumista kemikaaleille sikiönä ja lapsena. Tällaisia kemikaaleja saattavat olla ftalaatit, monet nykyään kielletyt torjunta-aineet sekä teflon ja goretex. Sen sijaan soijan kasviestrogeenit eivät vaikuta miehiin naishormonien tavoin.
Testosteronin vajaus naisilla
Alhaiset testosteronitasot korreloivat naisilla limakalvojen kuivuuden, seksuaalisen haluttomuuden, väsymyksen, heikentyneeksi koetun terveyden ja toisinaan myös hedelmättömyyden kanssa.
Kastraation vaikutus
Jos mieheltä poistetaan kivekset eli hänet kastroidaan, hänen testosteronintuotansa romahtaa ja testosteronin aiheuttamat vaikutukset jäävät tapahtumatta. Mikäli kastraatio suoritetaan ennen murrosikää, miehelle ei esimerkiksi kehity miehen karvoitusta eikä matalaa ääntä. Aikuisen miehen kastrointi heikentää hänen sukuviettiään ja vähentää hänen karvoitustaan, mutta hän ei kaljuunnu ikääntyessään. Kastroiduilla miehillä eli eunukeilla esiintyy myös luukatoa ja rintarauhasen kasvua. Eunukit elävät ilmeisesti vähän vanhemmiksi kuin muut miehet.
Testosteronikorvaushoito
Testosteronikorvaushoitoa voidaan antaa niille ikääntyville miehille, joille on kehittynyt hoitoa vaativa testosteronin puutostila eli hypogonadismi. Miehen luontainen testosteronintuotanto laskee hitaasti iän myötä, mutta useimmilla miehillä väheneminen on kuitenkin niin pientä ettei se vaadi hoitoa.
Naisille testosteronikorvaushoitoa voidaan antaa seksuaalisen haluttomuuden hoidossa etenkin vaihdevuosien jälkeen.
Dopingaineena
Testosteronia on käytetty urheilussa dopingaineena sen lihasten kasvua kiihdyttävän vaikutuksen vuoksi.
Sivuvaikutukset
Testosteronilisän käyttö voi lisätä aknea, verenpainetta, kolesteroliarvoja, veritulpan riskiä, mielialan vaihteluita ja lapsettomuutta. Testosteronilääkitys saattaa myös lamauttaa kivesten oman testosteronituotannon.
Historiaa
Testosteronin eristi ensimmäisenä Ernst Laqueur vuonna 1935. Aineen nimen keksi samana vuonna Karoly David tutkijakollegoineen. Nimi tulee latinan kivestä tarkoittavasta sanasta testis (testo), steroidista (ster) ja ketonista (one).
Hiastinlahti
Hiastinlahti on Perämeren sivulahti Iin kunnassa Pohjois-Pohjanmaalla. Se sijaitsee Iijoen suiston pohjoispuolella, noin kuusi kilometriä luoteeseen Iin keskustaajamasta. Lahtea rajaavat Pauhun niemi pohjoisessa ja Louttin–Pensaskarin saari etelässä. Lahden pohjukassa sijaitsee Hiastinlahden Natura 2000 -luonnonsuojelualue, jonka pinta-ala on 168 hehtaaria. Alue on valtakunnallisesti arvokas lintuvesikohde.
Luonnonsuojelualue muodostuu Iijoen sivuhaarasta, Hiastinhaarasta sekä Hiastinlahdesta. Iijoen haaran suistoalueella on runsaasti pieniä, kapeita joki- ja purouomia, jotka rikkovat maiseman saraikkoniityt ja pensaikot pienten saarien saaristoksi. Ranta- ja vesikasvillisuus on pääasiassa makeanveden kasvillisuutta. Lahden perukassa on laajoja järvikaislan ja rantaluikan muodostamia niittyjä. Lahden saarien kasvillisuus muodostuu lähinnä kiiltopajupensaikosta, sisemmillä saarilla lisäksi harmaaleppäpensaikoista ja lepikoista.
Lahdella pesivät muun muassa härkälintu, silkkiuikku, uivelo sekä Perämerellä harvinainen lapinsirri. Alue on pesimä- ja levähdysalueena tärkeä vesialue myös kahlaajille sekä muille vesilinnuille.
Lähteet
65.35694°N, 25.32222°W
Daniele Resca
Daniele Resca (s. 21. elokuuta 1986) italialainen haulikkoampuja.
Resca on saavuttanut nuorten MM-kilpailuissa trapissa Zagrebissa 2006 joukkuekultaa ja henkilökohtaista pronssia, sekä Lonatossa 2005 joukkuehopeaa. Aikuisten tasolla Resca on saavuttanut maailmanmestaruuden Moskovassa 2017.
Actual Fantasy
Actual Fantasy on vuonna 1996 julkaistu Ayreonin toinen albumi. Se on kokoelma lyhyitä tarinoita musiikillisessa muodossa, ja ainoa Ayreonin albumi, joka ei ole konseptialbumi.
Gothic (videopeli)
Gothic on saksalaisen Piranha Bytesin kehittämä sekä Egmont Interactiven ja Xicat Interactiven julkaisema tietokoneroolipeli. Peli julkaistiin Microsoft Windowsille vuonna 2001.
Vastaanotto
Eurogamer antoi pelille arvosanan 8/10 arvostelussaan.
Vapauden aukio (Novi Sad)
Vapauden aukio eli ”Trg slobode”, kutsutaan myös ”Svetozar Miletićin” tai ”Miletićin aukio”ksi , on Pohjois-Serbian itsehallinnollisen Vojvodinan maakunnan pääkaupungin Novi Sadin vanhan keskusta-alueen pääaukio.
Tämä Novi Sadin suurin keskusaukio on rakennettu 1700-luvulla ja sen reunoilla on rakennuksia sekä 1800-luvun lopulta että 1900-luvun alkupuolelta.
Sijainti
Vapauden aukio sijaitsee Novi Sadin historiallisessa keskustassa osoitteessa Trg slobode, Novi Sad 21000, Serbia. Aukion välittömään läheisyyteen jäävät "Žarka Zrenjanina" - ja "Uspenska" -nimiset julkisen liikenteen pysäkit. Vapauden aukiolta piispan palatsiin ulottuu yksi Novi Sadin vanhimmista kaduista "Zmaj Jovina" -katu, joka sai nykyisen ulkonäkönsä 1800-luvun toisella puoliskolla pommitusten jälkeisen jälleenrakennuksen aikana. Aukion vieressä sijaitsee Serbian kansallisteatteri ja "Danube-puisto" löytyy noin 7 minuutin kävelymatkan päässä.
Kuvaus
Aukio syntyi samanaikaisesti itse kaupungin kanssa ja ensi alkuun kauppa- ja markkinapaikkana ollut avokorttelista tuli aukio 1800-luvun puolivälissä. Koko olemassaolonsa aikana tämä aukeama on toistuvasti vaihtanut nimeään. Unkarin vallankumouksen aikana vuonna 1849, kun Novi Sad tuhoutui melkein kokonaan, kaupunki päätettiin rakentaa uudelleen tuolloin voimassa olevien arkkitehtonisten perinteiden ja sääntöjen mukaisesti. Silloin sen keskusaukio nimettiin Itävallan-Unkarin keisarin Frans Joosefin mukaan. Tätä nimeä aukeama kantoi ensimmäisen maailmansodan loppuun saakka. Uutta nimeä "Vapautuksen aukio" tai "Vapautustori" käytettiin vuoteen 1945, jolloin se muutettiin nykyiseksi ”Vapauden aukio"ksi. Aukio on osa jalankulkualuetta, joka jatkuu Zmaj Jovina -kadulle. Aukio on melko pieni, mutta täällä järjestetään mm. kaupungin uudenvuoden aaton viettoja. Sitä reunustavat muun muassa jugendtyylinen talous- ja liiketoimintapalatsi ”Rautamies” pienempine kupolineen ja suurin osa kaupungin merkittävimmistä rakennuksista, kuten katolinen Marian nimen kirkko, uusrenessanssityylinen kaupungintalo, Vojvodinan pankki ja hotelli ”Vojvodina”, jotka luovat Vapauden aukion arkkitehtuurisen kokonaisuuden.
Svetozar Miletićin muistomerkki
Keskellä aukiota on Kroatian ja Jugoslavian kuvanveistäjän ja arkkitehdin Ivan Meštrovićin tekemä noin kolmekymmentä tonnia painava ja yhteensä yli 7 metrin korkuinen muistomerkki Svetozar Miletićille, joka oli serbikansan poliittinen hahmo ja lakimies-asianajaja 1800-luvun jälkipuoliskon Habsburgien monarkian vuosina, lukuisten vallankumouksellisten ja republikaanisten pyrkimysten vaalija ja kahdesti (vuosina 1861–1862 ja 1867–1868) Novi Sadin pormestari. Kuvanveistäjä Meštrović ja insinööri Milutin Tatić valitsivat muistomerkin sijainnin kaupungin pääaukiolla, nykyisen kaupungintalon edessä, vaikka kun Miletić oli pormestari, kaupungintalo sijaitsi aivan eri paikassa. Svetozar Miletić pidätettiin, tuomittiin ja vangittiin poliittisen toimintansa takia montakin kertaa ja koska hän vietti useita vuosia vankilassa, hän sairastui ja jätti poliittisen toimintansa.
Hotelli ”Vojvodina”
Miletićin muistomerkin toisella puolella osoitteessa Trg slobode 2 on 60 metriä pitkä hotellin "Vojvodina"n keltainen ja aukion pisin julkisivu. Tämä on Novi Sadin vanhin ja ensimmäinen todellinen kaupunkihotelli, joka rakennettiin vuonna 1854 paikkaan, jossa vuodesta 1748 lähtien oli toiminut "Hajlova pivara". Kun tämä pub tai panimo vaurioitui pommituksissa vuonna 1848 ja paloi 1849, maan osti Johann Aigler, joka rakennutti myöhäisklassististyylisen eliittihotellin nimeltä "Hotel zur Kaiserin Elizabeth" Franz Joseph I: n vaimon nimen mukaan. Se oli ylellisesti varustettu rakennus, josta tuli Novi Sadin herrasmiesten, boheemien ja taiteilijoiden suosittu kohtaamispaikka. Hotellilla oli oma sähkövalaistus jo vuodesta 1899, vaikka kaupungissa se otettiin käyttöön vuosina 1909–1910. Vuosisadan loppupuolella hotellin omisti Dunđerskin perhe ja vuonna 1895 sen sisäpihalle rakennettiin Dundjerski -teatteri  arkkitehdin Vladimir Nikolićin tekemän kaavan mukaan. Teatterin rakentaminen kesti vuosina 1892–95, jolloin ensimmäinen näytelmä uudessa rakennuksessa pidettiin 4. helmikuuta. Teatteri oli suunniteltu tiiviisti eklektisesti ja siinä oli runsaasti julkisivukoristeluja. Rakennus oli ahdas, siinä oli 650 istumapaikkaa, ja se tuhoutui tulipalossa 23. tammikuuta 1928. Kuningas Aleksanteri I:n ja Marie von Hohenzollern-Sigmaringenin mentyään naimisiin vuonna 1922 hotelli sai nimekseen "Kuningatar Marie”. Lakimies ja pankkiiri Gedeon Dunđerski  kunnosti sen vuonna 1927 kaupungin parhaimmiksi majoituspaikaksi, jossa oli 60 modernisti sisustettua huonetta. Hotellin pohjakerroksessa oli kahvila, josta kehittyi kaupungin vetovoimainen keskus, jossa oli biljardi ja korttipöydät. Joidenkin lähteiden mukaan kahden maailmansodan välisenä aikana suositun pubin "Štolòc" lisäksi tässä jatkoi kahvila ja ensimmäisen kerroksen hotellissa oli 75 hyvin varustettua huonetta, joissa oli kuuma ja kylmä vesi, joidenkin lähteiden mukaan myös hajuste- ja tekstiilikauppa.
Toisen maailmansodan jälkeen hotelli kansallistettiin ja kolmannen kerran nimi muutettiin hotelliksi "Vojvodina", kuten sitä kutsutaan edelleen. Jonkin aikaa vapautumisen jälkeen hotellin tiloissa järjestettiin tanssiaisia, konsertteja, teejuhlia ja edustustapaamisia ja sen ravintola "Keltainen sali" oli ylellisin lounas- ja gaalapaikka, joka oli käytössä niin häihin kuin muihin juhliin. Hotelli remontoitiin vuonna 1980 ja sen julkisivu kunnostettiin 1995. Vuonna 2009 hotelli myytiin huutokaupassa 136 miljoonalla dinaarilla serbialais-montenegrolaiselle yhteistyökumppanuudelle, joista toinen on hotelliyritys "Palić" Suboticassa ja toinen turistiyhtiö "Maestral" Budvassa. Nykyään hotellissa on kauppakeskus, jossa on putiikkeja, kauppoja, disko ja suuri puutarha. Vieraiden käytössä on 61 huonetta ja 98 vuodepaikkaa. Rakentamisensa jälkeen yli 150 vuoden pituisen historiansa aikana se ei ole muuttanut alkuperäistä ulkonäköään ja on toiminut kaupungin kulttuuri-, viihde- ja poliittisen elämän kohtaamispaikkana. Ravintola- ja matkailupalveluyrityksenä se on isännöinyt monia julkisen ja kulttuurielämän matkustajia ja kuuluisuuksia, kuten runoilijaa Laza Kostićia, kirjailijoita Miloš Crnjanskia ja Lajoš Zilahi, Montenegron herttuaa Marko Miljanovia ja prinssi Tomislav Karađorđevićia.
Tanurdžićin palatsi
Tanurdžićin palatsi on merkittävän Novi Sadin kauppiaan, lahjoittajan ja hyväntekijän Nikola Tanurdžićin (1887–1969) mukaan nimetty rakennus Vapauden aukiolla Novi Sadissa. Joidenkin lähteiden mukaan rakennuksessa on 4200 neliömetriä huoneistoja, 3070 neliömetriä liiketilaa ja 1880 neliömetriä nykypäivän hotelli ”Putnik”:ia. Rakennuksessa, jossa on 58 huoneistoa tai 60 ja 20 kauppaa sijaitsi aikoinaan yksi Novi Sadin ensimmäisistä elokuvateattereista ”Reks” ja samanniminen hotelli löysi paikkansa palatsista vuonna 1939. Huutokaupassa vuonna 1932 Nikola Tanurdžić osti tontin, jossa oli "Münchenin" pubin vaatimaton rakennus. Maa maksoi Nikolalle neljä miljoonaa dinaaria. Pubin purkamisen jälkeen hän alkoi suunnitella liike- ja asuinrakennuksen rakentamista. Heinäkuussa 1931 Tanurdžić kilpailutti sellaisen monikäyttöisen rakennuksen suunnittelun, jossa on elokuvateatteri, hotelli ja kauppoja. Nikola Tanurdžić maksoi kaikkien palkittujen teosten tekijöille ja hän uskoi palatsin suunnittelun ystävälleen ja kokeneelle asuinrakennusten luojalle Đorđe Tabakovićille, jonka nimi joidenkin lähteiden mukaan on George Tabaković. Tämä 1930-luvun moderni arkkitehtoninen suunnittelu sai inspiraatiota kahden ystävän kiertuematkalla Euroopan pääkaupungeissa etsimässä epätavallista käsitteellistä ratkaisua. Tuloksena Đ.Tabaković suunnitteli palatsin, jota luonnehti silloin vuodesta 1919 vallitsevan modernin Bauhaus-arkkitehtuurin esteettis-toiminnallinen tyyli  ajanmukaisimmilla teknisillä ratkaisuilla, jossa kokonaisvaltaisessa muotoilussa käytettiin yksinkertaisia värimalleja ja teollisuuden perusmateriaaleja, kuten betonia, terästä ja lasia.
Palatsin laajennus uskottiin alkuperäiselle arkkitehdille Tabakovićille. Rakennusta pidennettiin joko vuonna 1939 tai uusittiin vuosina 1940–1941 ja avattiin äskettäin rakennettu moderni hotelli "Rex". Hotellin kerroksissa ja ullakolla oli 45 hotellihuonetta, joissa oli kylpyhuone, puhelin, radio ja merkinantolaitteet. Pohjakerroksen aula oli vuorattu marmorilla, kun taas ravintolan sisäänkäynnillä oli erityisen ylellisellä ruotsalaisella marmorilla vuorausta. Varakas Tanurdžić aikoi rakentaa kopion tästä palatsista kadun toisella puolella ja peittää niiden välisen tilan lasikatolla. Se olisi ollut ensimmäinen sellainen kauppakeskus tuolloin Serbiassa, mutta toinen maailmansota ja uuden hallituksen saapuminen maahan keskeyttivät suunnitelmien toteutumisen.
Toisen maailmansodan jälkeen vuonna 1946 ja joidenkin mukaan 1948 palatsi ja koko Tanurdžićin omaisuus kansallistettiin ja takavarikoitiin lain nojalla, jolla yksityisistä yrityksistä tuli valtion omaisuutta. Tanurdžićin tavarat vietiin kuorma-autolla ja hän että hänen perheensä häädettiin palatsin perheasunnosta, johon kolme upseeria asettuisi sinne asumaan. Tarinan mukaan kauppias Tanurdžić piilotti kuitenkin tärkeät varaosat, kuten hissin jne. osat, ilman joita rakennuksessa esiintyi toiminallisia puutteita. Joten hänen onnistui myydä osat erittäin korkeaan hintaan, pelastua taloudellisista vaikeuksista ja takaamaan hyvän elämän perheelleen. Myöhemmin vuonna 1981 Rex-hotelli uudelleennimettiin Putnik -hotelliksi. Vuonna 2009 seitsemän lykätyn huutokaupan jälkeen joskus arvostettu hotelli "Putnik" lopuksi myytiin. Hotellin, joka oli vaurioitunut vakavasti tulipalossa hieman yli vuosi sitten, osti sama konsortio, josta tuli myös hotellin "Vojvodina" omistaja. Vuonna 2012 palautusvirasto suostui palauttamaan osan kiinteistöstä Tanurdžićin jälkeläisille.
Tanurdžićin palatsi on Novi Sadin kulttuurimonumenttien suojelun instituutin järjestämässä suojeluksessa.
Neutrofiili
Neutrofiilit ovat leukosyyteistä yleisimmin esiintyviä, kaikista leukosyyteistä 40–75 % on neutrofiilejä. Neutrofiilien yleisyys veressä voidaan selittää niiden hyvällä liikkuvuudella ja kyvyllä tuhota hyvin kehoa uhkaavat mikrobit, erityisesti bakteerit. Neutrofiilien tuma on jakautunut yleensä 2–5 osaan. Tämän ominaisuuden takia neutrofiili on helppo erottaa muista leukosyyteistä.
Makrofagit ovat yleensä ensimmäisenä puolustamassa kehoa, jos jokin mikrobi uhkaa sitä, mutta jos makrofagit eivät onnistu tuhoamaan uhkaa, ne lähettävät viestin lähimpään verisuoneen proteiinien avulla. Tällöin läheiset neutrofiilit saavat viestin siirtyä alueelle, jossa mikrobit hyökkäävät. Neutrofiili ei osaa erottaa kehon omia soluja ja uhkaavia soluja toisistaan, joten sen huonona puolena on myös hyödyllisten solujen tuhoamista.
Journey to Silius
Journey to Silius ( eli Rough World) on Sunsoftin kehittämä ja vuonna 1990 julkaisema videopeli Nintendo Entertainment Systemille. Pelin piti aluksi perustua elokuvaan Terminator – tuhoaja. Sunsoft kuitenkin menetti lisenssin kehityksen aikana, joten peliä muutettiin sen mukaisesti.
Pelaaminen
Journey to Silius on sivuttain vierittyvä ampuma- ja tasohyppelypeli. Päähenkilö on Jay McCray, jonka on kostettava terroristiryhmälle isänsä kuolema. Pelissä on viisi kenttää, joista ensimmäinen on avaruussiirtokunnan rauniot. Pelaaja voi ampua vain vaakatasossa. Aseita on useita mutta vain perusaseessa on rajattomasti ammuksia.
FK Tosno
FK Tosno on venäläinen jalkapalloseura Tosnon kaupungista. Seura pelaa kaudella 2017–18 Venäjän korkeimmalla sarjatasolla Venäjän jalkapalloliigassa. Suurimpana saavutuksenaan seura voitti vuonna 2018 Venäjän cupin.
Olimme sotilaita
Juoni
Juoni alkaa kohtauksella Indokiinan sodan loppuvaiheilta Việt Minhin joukkojen väijyttäessä ranskalaisen sotilasosaston. Elokuva jatkuu 12 vuotta myöhemmin Fort Benningissä Yhdysvalloissa, missä everstiluutnantti Hal Moore (Mel Gibson) kouluttaa uutta ratsuväen yksikköä. Mooren johtamana yksikkö lähetetään Vietnamiin ja pian tämän jälkeen heidät lennätetään helikoptereilla Ia Đrănginin laaksoon. Paikka osoittautuu Pohjois-Vietnamin armeijan tukikohta-alueeksi. Vänrikki Henry Herrickin (Marc Blucas) joukkue väijytetään. Herrick kuolee ja muita jää vangiksi. Selviytyneet piiritetään. Kersantti Ernie Savage (Ryan Hurst) johtaa kuitenkin hyökkäyksen takaisin lyönyttä yötaistelua. Samalla yhdysvaltalaiset saavat täydennyksiä ilmateitse.
Puolustustaistelut jatkuvat seuraavana päivänä. Yhdysvaltalaiset pitävät hyökkääjät poissa asemistaan tykistötulella ja kranaatinheittimin. Pohjois-Vietnamin joukkoja komentava everstiluutnantti Nguyễn Hữu An (Đơn Dương) määrää suuremman hyökkäyksen Yhdysvaltojen asemiin. Hätää kärsivät yhdysvaltalaiset ja radiota operoiva Charlie Hastings (Robert Bagnell) antavat viimein koodisanan Broken Arrow, jonka myötä kaikki kynnelle kykenevät ilmavoimien koneet iskevät vihollisen asemiin myös aivan omien asemien vieressä. Napalmi ja pommit pysäyttävät viimein vietnamilaisten hyökkäyksen. Kersantti Savagen johtama joukkue saadaan viimein pelastettua. Taistelujen kuluessa Mooren vaimo Julia (Madeleine Stowe) nousee sotilaiden vaimojen johtohahmoksi Yhdysvalloissa.
Vietnamissa Mooren sotilaat varmistavat aluetta. Nguyễn Hữu An määrää vielä viimeisen hyökkäyksen. Ennen sen toteuttamista Mooren sotilaat käyvät kuitenkin vastahyökkäykseen pistimet ojossa. Bruce P. ”Snake” Crandall (Greg Kinnear) tulittavat vietnamilaisia helikoptereista. Viimein yhdysvaltalaiset saavat evakuointikäskyn ja he kokoontuvat laskeutumisalueelle. Elokuvan lopussa kerrotaan vielä vietnamilaisten ottaneen paikan takaisin haltuunsa heti yhdysvaltalaisten lähdön jälkeen.
Walter Martos
Walter Roger Martos Ruiz (s. 2. marraskuuta 1957) on perulainen upseeri ja poliitikko, joka toimi maansa pääministerinä syksyllä 2020. Sitä ennen hän oli puolustusministeri vajaan vuoden verran.
Olimme sotilaita
Tuotanto
Olimme sotilaita perustuu Vietnamin sodan aikaiseen Ia Đrăngin taisteluun 14.–18. marraskuuta 1965. Taistelu oli ensimmäinen suuri yhteenotto yhdysvaltalaisten ja pohjoisvietnamilaisten joukkojen välillä. Molemmat osapuolet kärsivät suuria tappioita. Laskeutumisaluetta X-Ray taistelussa komentanut evertsiluutnantti Harold “Hal” Moore ja taistelua paikanpäällä kuvaillut journalisti Joe Galloway julkaisivat ensin teoksen Vietnam Story ja myöhemmin laajennetun version nimeltä ''Soldiers Once. . . And Young: Ia Drang— The Battle That Changed the War in Vietnam'' vuonna 1992. Kirja myi tuolloin hyvin huomattavan määrän 1,3 miljoonaa kappaletta. Elokuvantekijä Randall Wallace luki kirjan ja osti sen elokuvaoikeudet vuonna 1995.
Mel Gibson oli näytellyt vuonna 1995 Wallacen käsikirjoittamassa elokuvassa Braveheart – taipumaton. Wilsson käsikirjoitti ja ohjasi Olimme sotilaita ja sai Mel Gibsonin esittämään sen pääosaa Hal Moorena. Elokuvan näyttelijät kävivät läpi lyhyen näyttelijöitä varten tehdyn sotilaskoulutuksen armeijan tukikohta Fort Benningissä. Itse kuvaukset tehtiin 5. maaliskuuta–30. kesäkuuta 2001. Elokuvan taistelukohtaukset kuvattiin armeijan koulutusalueella Fort Hunter-Liggettissä San Franciscon eteläpuolella Kaliforniassa. Koulutuskohtaukset olivat Fort Benningistä ja muut Yhdysvaltoja esittävät kohtaukset Pasadenasta.
Elokuva oli yleisluonnollisesti juoneltaan historiallinen. Joitakin sen kohtauksia ei kuitenkaan koskaan todellisuudessa tapahtunut. Esimerkiksi Mooren johtamaa hyökkäystä pistimin ei koskaan tehty. Pataljoonan 2/7 tuhoutuminen LZ Albanyn ympärillä jätettiin puolestaan mainitsematta.
Vastaanotto
Elokuvan budjetti oli ollut noin 75 miljoonaa Yhdysvaltain dollaria. Sen lipputulot olivat yhteensä 114,6 miljoonaa dollaria. Summasta 78 miljoonaa oli kotimaasta ja 36,5 miljoonaa ulkomailta. Taloudellisesti elokuva menestyi siis hyvin. Elokuva jakoi kuitenkin kriitikkojen mielipiteitä. Elokuvaa kiiteltiin muun muassa realismista,tarinan johdonmukaisuudesta ja myös ainakin ajoittaisesta molempien osapuolten esittämisestä. Toisaalta sitä syytettiin myöas yltiökansallismielisyydestä. Presidentti George W. Bush oli näyttänyt elokuvan Valkoisessa talossa yksityistilaisuudessa kolme päivää ennen sen virallista ensi-iltaa. Wallacen ja Gibsonin lisäksi tilaisuuteen osallistuivat esimerkiksi Colin Powell, Condoleezza Rice ja Donald Rumsfeld.
Carl Johan Bergman
Carl Johan Bergman (s. 14. maaliskuuta 1978 Ekshärard, Värmlanti, Ruotsi) on ruotsalainen ampumahiihtäjä.
Bergman hiihti ankkuriosuuden Ruotsin voittaessa sekaviestin maailmanmestaruuden Anterselvan MM-kilpailuissa 2007. Pyeongchangin MM-kisoissa 2009 hän toi Ruotsin sekaviestijoukkueen toisena maaliin 6,2 sekuntia Ranskalle hävinneenä. Hanty-Mansijskin sekaviestin MM-kilpailuissa 2010 hän hiihti ankkuriosuuden Ruotsin pronssijoukkueessa. Torinon olympialaisissa 2006 hän hiihti niin ikään viimeisen osuuden Ruotsin miesten viestijoukkueessa, joka jäi neljänneksi vain kolme sadasosasekuntia pronssia saaneelle Ranskalle hävinneenä. Ensimmäiset henkilökohtaiset arvokisamitalisa hän saavutti oltuaan Ruhpoldingin MM-kilpailuissa 2012 kolmas sprintissä ja toinen takaa-ajossa. Lisäksi hän oli kuudes yhteislähtökilpailussa. Hän on ollut lisäksi Oberhofin MM-kisoissa 2004 normaalimatkalla yhdeksäs sekä Hochfilzenin MM-kilpailuissa 2005 sprintissä kahdeksas.
Bergman on kilpaillut maailmancupissa kaudesta 2000–2001 lähtien ja voittanut kolme osakilpailua, sprintin Kontiolahdella 2005 sekä Östersundissa ja Hochfilzenissä 2011. Hän on ollut lisäksi kolme kertaa toinen ja kuusi kertaa kolmas (kauden 2011–2012 loppuun mennessä). Kokonaiskilpailussa hän on ollut kuudes kaudella 2011–2012 ja kahdeksas kaudella 2008–2009.
Bergmanin ampumatarkkuus on yleensä ollut noin 80 prosenttia. Tahdissa on ollut vain kaksi selvää poikkeusta: hänen paras ampumakautensa on ollut kausi 2001–2002, jolloin hänen tarkkuutensa oli 87 prosenttia. Kaksi vuotta aiemmin hänen ampumatarkkuutensa oli vain 73 prosenttia, kun hän ampui pystystä vain 64 prosentin tarkkuudella.
Bergman seurustelee norjalaisen ampumahiihtäjän Liv Kjersti Eikelandin kanssa.
Bergman lopetti uransa keväällä 2014.
Close to the Edge
Close to the Edge on brittiläisen Yes-yhtyeen viides albumi. Albumia pidetään progressiivisen rockin saralla yhtenä merkittävimmistä teoksista.
Close to the Edge valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. Siinä albumia luonnehditaan progressiivisen rockin apoteoosiksi, joka ottaa vaikutteita todella monesta suunnasta mutta onnistuu pysymään koossa loistavien muusikoiden ansiosta. Musiikin ohella vaikutusta tehostavat laulusolisti Jon Andersonin kryptiset sanoitukset ja Roger Deanin surrealistinen kansitaide.
S/S Saint Stephen
S/S Saint Stephen oli suomalainen uusikaupunkilaisen J. A. Zachariassen & Co-varustamon rahtihöyrylaiva. Laiva oli aikanaan Suomen kauppalaivaston suurin alus ja se purjehti vuonna 1925 ensimmäisenä suomalaisena höyrylaivana maapallon ympäri.
7 350 kuollutpainotonnin Saint Stephenin pituus oli 118,6 metriä, leveys 15,90 metriä ja syväys 7,01 metriä. Laivan höyrykoneen teho oli aluksi 1 600 hevosvoimaa ja vuodesta 1931 2 195 hevosvoimaa.
Airexpo
Airexpo on ranskalainen lentonäyttely, jota on järjestetty vuosittain vuodesta 1987 Toulouse-alueella Muret-Lhermin lentokentällä. Se on ainutlaatuinen lentonäyttely maailmassa, koska se on ainoa opiskelijoiden kokonaan järjestämä näyttely. Airexpo on itse asiassa järjestetty ensimmäisen vuoden insinööriopiskelijoiden yhteistyössä ENAC ja SUPAERO kanssa.
Haukiputaan kirkonkylä
thumb|240px|Kirkonkylän koulu. Haukiputaan kirkonkylä on vuonna 2013 Ouluun liitetyn entisen Haukiputaan kunnan keskus, joka sijaitsee Kiiminkijoen etelärannalla, joen ja seututien 847 eli vanhan nelostien risteyskohdassa, noin 22 kilometriä pohjoiseen Oulusta ja noin kolme kilometriä itään Kiiminkijokisuulta. Kirkonkylä käsittää Santaholman, Ukonkaivoksen ja Annalankankaan välisen alueen. Kirkonkylän väkiluku on 6 514 (1.1.2005).
The Angry Video Game Nerd
The Angry Video Game Nerd (lyhennettynä AVGN, ’Vihainen videopelinörtti’) on James D. Rolfen (s. 10. heinäkuuta 1980) esittämä hahmo ja siihen perustuvan, vuodesta 2004 alkaen Internetissä julkaistun videosarjan nimi. The Angry Video Game Nerd voitti parhaan internetsarjan palkinnon Mashable Web Awards -äänestyksessä loppuvuodesta 2009.
Sarjaan pohjautuva elokuva Angry Video Game Nerd: The Movie julkaistiin vuonna 2014.
Juoni
Sarjassa stereotyyppistä nörttiä esittävä Rolfe arvostelee sarkastisesti vanhojen videopelien, konsoleiden ja niiden oheislaitteiden huonoja puolia olutta juoden ja värikkäästi kiroillen. Rolfe yleensä keksii jotain groteskia, jota hän mielummin tekisi kuin pelaisi jotakin tiettyä peliä. Hän löytää peleistä vain harvakseltaan positiivista sanottavaa. Jakson lopuksi hän usein tuhoaa pelin tai jonkin peliin liittyvän hahmon erikoisilla tavoilla. Toisinaan Rolfe myös menettää malttinsa, tai jopa järkensä pelin absurdiuden takia. Useimmat moitteet peleille tulee niiden vaikeustasoista, ulkoasusta tai jopa pelaamiskelvottomuudesta.
Osan arvostelluista peleistä Rolfe saattaa mainita myöhemminkin verratakseen niiden epäkohtia muihin arvostelemiinsa peleihin, joskus vuosienkin jälkeen. Myös jotkin sarjan lausahdukset ikimuistoisimmista peleistä jäivät elämään sarjassa, kuten "What were they thinking?".
Sarjan synty
Videoiden oli tarkoitus jäädä yksittäistapauksiksi, ”pelkiksi vitseiksi”, joita Rolfe näyttäisi vain ystävilleen. Rolfea kuitenkin kannustettiin julkaisemaan videot Internetissä, ja hän päätti julkaista ne omalla Cinemassacre.com-sivustollaan, jonne hän oli tallentanut myös aiempia videoitaan. Videoiden suosio kasvoi, joten Rolfe kuvasi uuden arvostelun (The Karate Kid) ja julkaisi kaikki kolme videota nyt myös YouTubessa.
Pian videoiden YouTube-julkaisun jälkeen Rolfe vaihtoi hahmonsa nimen ”Angry Video Game Nerdiksi”. Hän halusi välttää Nintendon tavaramerkin käyttöön liittyvät hankaluudet, ja aikoi lisäksi tehdä arvosteluja muidenkin valmistajien pelikoneille ilmestyneistä peleistä.
AVGN-jaksoja julkaistiin YouTubessa, kunnes Rolfe liittyi ScrewAttack-yhteisöön ja sai töitä GameTrailers-sivustolta. Sen jälkeen uudet AVGN-videot on julkaistu ensin yksinoikeudella GameTrailersin kautta.
AVGN-videoista muodostui kokonainen sarja teemamusiikkeineen, logoineen ja oheistuotteineen. Sarjaa on myös koottu myyntiin, tähän mennessä kuutena eri DVD-pakettina.
Elokuva
Vuonna 2011 Rolfe pyysi faneilta lahjoituksia elokuvaan. Kampanjan päättyessä 2. helmikuuta 2012 lahjoituksia oli kertynyt 325 000 dollaria, ja elokuvan tuotanto voitiin käynnistää. Suurin osa elokuvan kohtauksista kuvattiin Hollywoodissa. Toukokuussa 2012 suurin osa kuvauksista oli tehty, ja elokuvaa leikattiin. Elokuvan maailmanensi-ilta järjestettiin heinäkuussa 2014 ja verkossa se julkaistiin syyskuussa. Elokuvan tarinan keskiössä on Atari 2600:n pahamaineisen huono E.T.-videopeli.
Musiikki
AVGN:n teemamusiikkia on muunneltu paljon sarjan kuluessa. Alkuperäinen, akustisella kitaralla soitettu versio on Kyle Justinin sävellys, jonka Justin ja Rolfe sanoittivat. Kappaletta muunnellaan usein videon teeman (esimerkiksi peliaiheen tai meneillään olevan juhlapyhän) mukaan, mutta toisinaan videoissa käytetään aiheeseen liittyvää musiikkia: esimerkiksi Star Trek -aiheisia pelejä arvostelevassa jaksossa tunnusmusiikki on sovitus Star Trekin teemamusiikista.
James Rolfen muita projekteja
180px|thumb|James Rolfen You Know What’s Bullshit -sarjan alkutunnus Rolfella on AVGN-sarjansa lisäksi muita projekteja. Hän tekee elokuvia (yleensä splattereita tai kauhua), elokuva-arvosteluja sekä useita eri sarjoja. Rolfe julkaisee kaikkia sarjojaan myös YouTubessa.
Age of Empires
Age of Empires on Ensemble Studiosin kehittämä ja Microsoft Game Studiosin julkaisema strategiapeli. Peli on julkaistu Windowsille vuonna ja on  Age of Empires -pelisarjan ensimmäinen osa.
Pelissä pelaaja toimii kansakuntien johtajana ja ohjaa sivilisaatioita aikakausien läpi. Pelistä tuli erittäin suosittu, ja sille on tehty lukuisia jatko- ja lisäosia. Age of Empires uudelleenjulkaistiin kämmentietokoneelle vuonna 2003.
Pelaaminen
Age of Empiresissä kilpaillaan sivilisaation kehittämisessä 1–7 pelaajaa vastaan. Vastapelaajat voivat olla tietokonevastustajia tai verkkopelissä ihmisvastustajia. Pelin voi voittaa useilla tavoilla, kuten tuhoamalla kaikki viholliset, pitämällä hallussaan tiettyjä arvokohteita riittävän kauan tai rakentamalla ihmeen ja puolustamalla sitä riittävän kauan. Ennen pelin alkua voimassa olevat voittotavat voi rajata haluamallaan tavalla. Pelikenttänä on kartta, jonne pelin aikana rakennetaan erilaisia rakennuksia. Rakennuksissa puolestaan luodaan liikuteltavia yksiköitä ja kehitetään uusia teknologioita. Kartta voi olla valmiiksi suunniteltu tai sattumanvaraisesti generoitu. Pelin mukana tulevan karttaeditorin avulla kartan voi myös suunnitella itse. Kartalla voi olla erityyppisiä maasto- ja vesialueita sekä rakennusten, yksiköiden ja teknologioiden hankkimiseen tarvittavia resursseja.
Resurssit
Resursseja on neljänlaisia: kulta, puu, kivi ja ruoka. Ruokaa voi kerätä monella eri tavalla: metsästämällä, marjoja keräämällä, maata viljelemällä tai kalastamalla. Kaikkia resursseja kerätään kyläläisten (villagers) avulla. Ruokaa voidaan lisäksi kerätä kalastusveneillä. Kaupankäyntiveneillä voidaan vaihtaa muita resursseja kullaksi muiden pelaajien satamissa. Erilaisten toimenpiteiden suorittamiseksi tarvitaan aina tietty määrä tiettyjä resursseja. Esimerkiksi yksiköt maksavat yleensä ruokaa ja rakennukset puuta.
Yksiköt
Kyläläiset (villagers) ovat kalastus-, kaupankäynti- ja kuljetusveneiden ohella pelin ainoita liikkuvia siviiliyksiköitä ja siksi keskeisen tärkeitä. Kyläläiset voivat kerätä resursseja ja rakentaa rakennuksia.
Suurin osa yksiköistä on erilaisia taistelujoukkoja. Niiden ominaisuudet vaihtelevat mm. kestävyyden, nopeuden, tuhovoiman ja nuolenkantaman osalta. Eri yksiköt ovat siis vahvoilla eri tilanteissa: jotkut lähitaistelussa, jotkut kauempaa ampuessaan. Yksiköt liikkuvat osittain itsestään ja tekevät jossain määrin itsenäisiä ratkaisuja, mutta pelaaja voi pakottaa yhden tai useamman yksikön toimimaan tietyllä tavalla.
Aikakaudet
Pelissä on neljä aikakautta: kivikausi, neoliittinen kausi (”työkalukausi”), pronssikausi ja rautakausi. Seuraavalle aikakaudelle pääsemiseksi vaaditaan kaksi nykyisen aikakauden teknologiarakennusta sekä tietty määrä resursseja. Kun nämä vaatimukset on suoritettu, voidaan seuraavalle aikakaudelle siirtyä kaupunkikeskuksesta (Town Center). Uusi aikakausi mahdollistaa uudentyyppisten yksiköitten ja rakennusten tekemisen sekä uusien teknologioiden kehittämisen. Joillain uusista teknologioista voidaan esimerkiksi parannella edellisellä aikakaudella tehtyjä yksiköitä. Eri pelaajat siirtyvät uudelle aikakaudelle toisistaan riippumatta.
Sivilisaatiot
Peliä voi pelata kahdellatoista eri sivilisaatiolla, joilla on kullakin omat vahvuutensa ja heikkoutensa. Kaikki sivilisaatiot eivät voi rakentaa kaikkia yksiköitä, ja eri yksiköiden ominaisuudet ja ulkonäkö vaihtelevat sivilisaation mukaan. Sivilisaatiot ovat Muinaiset egyptiläiset, Assyrialaiset, Muinaiset kreikkalaiset, Babylonialaiset, Chosonit (korealaiset), Heettiläiset, Persialaiset, Foinikialaiset, Minolaiset, Shang (kiinalaiset), Sumerilaiset ja Yamato (japanilaiset).
Vastaanotto
Peli on saanut hyviä arvioita ja pisteytys GameRankings kerääjäsivustolla on 87,13%.
Laajennusosa
Vuonna 1998 Age of Empires -peliä seurasi laajennusosa Age of Empires: The Rise of Rome. Peliin lisättiin neljä uutta, pelattavaa siviilisaatiota: Rooma, Karthago, Palmyra ja Makedonia. Lisäksi laajennusosa lisäsi peliin muutamia uusia yksikköjä ja muokkasi joitain vanhoja, mutta alkuperäisen pelin pelimekaniikka pysyi samana. Tämä johti siihen, että Rise of Romeen syntyi Rooman noususta militaristisempi näkökulma kuin monien historioitsijoiden mielestä, sillä todellisuudessa poltetun maan ja joukkotuhon taktiikkoja pyrittiin välttämään mahdollisimman usein.
Definitive Edition
Vuonna 2018 pelistä on julkaistu Definitive Edition -versio.
Pfalz
Pfalz [pfalts] on alue Saksan länsiosassa. Nykyään sillä tarkoitetaan useimmiten Rheinland-Pfalzin osavaltion eteläosaa. Myös Baijerissa on Oberpfalz (Ylä-Pfalz) -niminen alue.
C. Yardley Chittick
Charles Yardley Chittick (22. lokakuuta 1900 – 18. heinäkuuta 2008) oli yhdysvaltalainen lakimies ja insinööri. Hänet tunnettiin pitkästä iästään ja maan vanhimpana patenttijuristina. Hän kasvoi New Jerseyssä.